**Bianca**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era zi de primăvară

când ne-am cunoscut,

ziua noastră a femeii,

cândva, mai demult.

Mă dusesem hotărâtă

să o înfiez

și am văzut-o cum se-nvârte

ca un titirez.

Mică, albă, delicată,

ca un fulg de nea,

un mic ghemotoc de blană

spre minge sărea.

Nu avea mustăţi, sprâncene,

că şi le arsese

ochii – doua albăstrele

chiar atunci culese.

Roze purta în urechi,

roz era şi nasul,

blana albă de hermină,

sprinten avea pasul.

Coada-i flutura semeaţă

ca şi un stindard,

era fină, delicată,

avea suflet cald.

M-am decis în graba mare

să o iau cu mine

lângă inimă sub haină,

ca să-i fie bine.

O mică sălbăticiune

se zbătea să scape

miorlăind pe-un ton sinistru,

sunete ciudate.

Am ajuns cu bine-acasă,

unde fiica mea

a fost nespus de uimită

văzând-o pe ea.

Coup de foudre, eu aş zice,

fiindcă din priviri

şi-au declarat pe vecie

marile iubiri.

A intrat în viaţa noastră

cu iubirea sa

ne-a adus şi mângâiere

când se alinta.

Ne-a iubit pe fiecare

după placul său,

a plecat din viaţa noastră

şi ne pare rău...